Julijonas Čiudovskis

Julijonas Čiudovskis (g. 1832 m. – 1863 m. rugpjūčio 25 d. Kurdimakščiai, Seinų apskritis) – Lietuvos 1863 m. sukilimo veikėjas.

Biografija 
Iki sukilimo – Rusijos imperijos kariuomenės karininkas, rotmistras. Per sukilimą vadovavo raitelių būriui Trakų ir Lydos apskrityse. Veikė su L, Narbuto, A. Poradovskio ir A. Linkevičiaus būriais. 1863 m. balandžio mėn. kovėsi prie Staniuncų netoli Lydos, gegužės 19 – prie Strėvininkų netoli Trakų, liepos 1 d. – prie Ščiutino netoli Lydos, rugpjūčio 10 d. – prie Dumblio netoli Lazdijų, rugpjūčio 25 d. – prie Kurdimakščių. Žuvo kautynėse.

Šaltiniai 

1863 m. sukilėliai
Rusijos karininkai